  Анжелика Тихонова корреспондент Балезино каргуртысь нылпиослэн «Стрижи» хоккей командазы 600 сюрс манет тыр грант утӥз. Соос Елена но Геннадий Тимченкоослэн ӟечлэсьтон фондзы юрттэм улсын ортчись «Добрый лёд» вожвылъяськонын вормисьёс луизы. Со сярысь элькун тӧролэн но кивалтэтлэн пресс-службазы ивортӥз. Коньдонэз пиналъёслы форма вурыны кутозы Тимченкоослэн ӟечлэсьтон фондзы Удмуртиын тренеръёслэсь квалификацизэс будэтон, хоккеен шудонъя турниръёс радъян но ортчытон, командаослы спорт тӥрлык но экипировка басьтон, нылпиослы следж-хоккеез азинтон понна дурбасьтэ. 2020-тӥ арын элькунмы «Добрый лёд» но «Хоккей без барьеров» вожвылъяськонъёсы пыриськись улосвылъёс пӧлы нимлыко пыриз. Тодэ вайытом, 2020-тӥ арын «Добрый лёд» вожвылъяськонын вормемзылы луыса Удмуртиысь куинь ёросъёсысь школаос нылпи хоккеез азинтыны грантъёс басьтӥзы.  Тегъёс: Спорт Балезино Хоккей нылпиос Удмуртия  